paragraph_text: Pjesma "Not Myself Tonight" primila je većinom pozitivne recenzije od glazbenih kritičara, koji su pohvalili njenu klupsku prirodu i Aguilerine vokale na pjesmi; neki su kritičari čak rekli da je to njena najbolja brza pjesma poslije "Dirrty" iz 2002. godine. Pjesma je postigla srednje dobar uspjeh na top ljestvicama, dospijevajući na jedno od prvih 40 mjesta u državama poput Australije, Novog Zelanda, Švedske i SAD-a, a na jedno od prvih 20 mjesta u Kanadi, Japanu, Slovačkoj, Nizozemskoj i Ujedinjenom Kraljevstvu. Također je dospjela na prvo mjesto američke ljestvice Hot Dance Club Play.